Els primers anys estigueren marcats per la confusió, ja que un mateix director podia estar nominat per diverses pel·lícules, com per exemple Clarence Brown en la tercera edició per "Anna Christie" i "Romance". En la segona edició Frank Lloyd va rebre una nominació per tres pel·lícules, "Weary River", "Drag" i "The Divine Lady", aconseguint el premi únicament per aquesta última. L'any 1931 es decidí modificar el sistema i tan sols es pot ser nominat per una única producció, sistema que es manté en l'actualitat. Des d'aquesta modificació únicament dos directors han aconseguit sengles nominacions en el mateix any: Michael Curtiz en l'edició de 1938 per "Angels with Dirty Faces" i "Four Daughters", i Steven Soderbergh en l'edició del 2000 per "Erin Brockovich" i "Traffic", aconseguint el premi per aquesta última.